Καθορισμός αφαιρουμένων ποσών από τις εισφορές των ασφαλισμένων του Ταμείου Ασφαλίσεως Συμβολαιογράφων. Από την οριζόμενη με τις διατάξεις του άρθρου 52 παρ. 3 και 55 παρ. 3 του Ν. 2084/1992 μηνιαία εισφορά του Ταμείου Ασφαλίσεως Συμβολαιογράφων, αφαιρούνται για κάθε ασφαλισμένο τα ποσά που προέρχονται από την κράτηση επί των αναλογικών του δικαιωμάτων υπέρ του Ταμείου Ασφαλίσεως Συμβολαιογράφων. Η ισχύς αυτού του Προεδρικού Διατάγματος, αρχίζει από 1.1.1993. Στον Υπουργό Υγείας, Πρόνοιας και Κοινωνικών Ασφαλίσεων αναθέτουμε τη δημοσίευση και εκτέλεση του παρόντος Δ/τος.